Shepherd’s Bush undergrunnsstasjon (Central)

Shepherd's Bush undergrunnstasjon er en stasjon i Londons undergrunnsbane. Den betjener Central-linjen, og ligger i Shepherd's Bush i kollektivsone 2. En annen stasjon, Shepherd's Bush Market, ligger i nærheten. Denne stasjonen betjenes av Hammersmith & City-linjen. Begge stasjoner brukes blant annet av de som skal se hjemmekampene til Queens Park Rangers FC og London Wasps Rugby Union på Loftus Road Stadium. Stasjonen åpnet i juni 1900, og var opprinnelig vestlig endestasjon for Central London Railway. Nord for stasjonen lå linjens kraftstasjon og Wood Lane-depotet, som kunne nås gjennom en enkeltsporet tunnel. I 1908 ble linjen forlenget til den nå nedlagte Wood Lane undergrunnsstasjon. Denne ble i 1947 erstattet av White City. Eksterne lenker Sheperd's Bush (Central) Underground Station Transport for London (Engelsk)